ბუზავეთის ეკლესია
ბუზავეთის ეკლესია — ერთნავიანი ეკლესია საქართველოში, სოფელ ბუზავეთში, ახალქალაქის მუნიციპალიტეტში, ახალქალაქიდან 11 კმ-ის დაშორებით. თარიღდება VI-VII საუკუნეებით. მდებარეობს ზღვის დონიდან 1950 მეტრზე. კედლის წყობაში ჩართულია ძველი სტელის სვეტების ფრაგმენტები. მის მახლობლად სტელების სანახევროდ მიწაში ჩაფლული ორი ბაზაა. ერთ-ერთი მათგანი მოწითალო ტუფისგანაა გამოკვეთილი და შემკულია ჯვრის და ადამიანების გამოსახულებებით.